CELEX: 62016TN0884
Language: fi
Date: 2016-12-15 00:00:00
Title: Asia T-884/16: Kanne 15.12.2016 – Multiconnect v. komissio

6.2.2017   
            
            
               FI
            
            
               Euroopan unionin virallinen lehti
            
            
               C 38/53
            
         Kanne 15.12.2016 – Multiconnect v. komissio
   (Asia T-884/16)
   (2017/C 038/69)
   Oikeudenkäyntikieli: saksa
   
      Asianosaiset
   
   
      Kantaja: Multiconnect GmbH (München, Saksa) (edustajat: asianajajat J.-M. Schultze, S. Pautke ja C. Ehlenz)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan komission toimet, jotka se toteutti Kilpailun pääosaston yrityskeskittymien valvontayksikön välityksellä, päätöksen M.7018 kolmannen edellytyksen (muihin kuin matkaviestinoperaattoreihin liittyvä korjaava toimenpide) täytäntöönpanon yhteydessä ja erityisesti sen kannan, joka on ilmaistu 11.10.2016 ja 29.10.2016 päivätyissä sähköposteissa ja jonka mukaan muihin kuin matkaviestinoperaattoreihin liittyvä korjaava toimenpide rajataan pelkkiin palveluntarjoajiin eikä sitä sovelleta kantajan kaltaisiin virtuaalisiin matkaviestinoperaattoreihin (mobile virtual network operators (MVNO))
            
         
               —
            
            
               toissijaisesti kumoamaan päätöksen C(2014) 4443 final asiassa M.7018
            
         
               —
            
            
               velvoittamaan komissio korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste: perussopimusten tai niiden täytäntöönpanon yhteydessä sovellettavan oikeussäännön rikkominen
               Kantaja väittää, että vastaaja teki oikeudellisen virheen tulkitessaan ja soveltaessaan asiassa M. 7018 päätöstä C(2014) 4443 final ja asiaan liittyviä sitoumuksia, koska se rajasi käsiteltävässä asiassa niin kutsutun muihin kuin matkaviestinoperaattoreihin liittyvän korjaavan toimenpiteen, jolla Telefónica oli sitoutunut myöntämään kolmansille pääsyn 4G-palveluihin matkaviestinnän tukkumarkkinoilla, sellaisiin kolmansiin, joilla on palveluntarjoajan liiketoimintamalli, eikä se sallinut Telefónican myöntää kolmansille pääsyä 4G-palveluihin virtuaalisten matkaviestinoperaattoreiden liiketoimintamallin puitteissa muihin kuin matkaviestinoperaattoreihin liittyvän korjaavan toimenpiteen mukaisesti.
            
         
               2)
            
            
               Toinen kanneperuste, johon vedotaan toissijaisesti: perussopimusten tai niiden täytäntöönpanon yhteydessä sovellettavan oikeussäännön rikkominen sekä ilmeiset arviointivirheet ja perustelujen puuttuminen, koska päätöksessä C(2014) 4443 final katsottiin virheellisesti, että Telefónican sitoumuksilla voidaan poistaa mahdolliset kilpailuongelmat.